નોંધનીય છે કે જ્યારથી પ્રવીણ તોગડિયા અચાનક જ ગુમ થયા હતા તે પછીથી પ્રવીણ તોગડિયા અને રાજ્ય તથા કેન્દ્રની સરકાર વચ્ચે 36નો આંકડો થઇ ગયો છે. હોસ્પિટલમાંથી છૂટ્યા પછી પ્રવીણ તોગડિયાએ એન્કાઉન્ટર કરાવાથી માંડીને અનેક આરોપો સરકાર પર લગાવ્યા હતા. ત્યારે સરકાર દ્વારા જ આ કેસ પાછો ખેંચવાથી ચોક્કસથી પ્રવીણ તોગડિયાને થોડી રાહત રહેશે. ત્યારે આ કેસ આવા સમયે પાછો ખેંચવામાં આવ્યો છે જે સમયે તે અનેક રાજકીય સમીકરણો ઊભા કરી શકવા સક્ષમ છે. ત્યારે શું આ દ્વારા સરકાર પ્રવીણ તોગડિયાને મનાવવા માંગે છે કે પછી શું તે તો આવનારો સમય જ કહેશે. પણ હાલ પુરતું આ કેસમાં પ્રવીણ તોગડિયા સમેત 39 લોકો આરોપોમાંથી મુક્ત થયા છે.